ടൂറിസ്റ്റ് ബസില് 150 കിലോ കഞ്ചാവ് കടത്തിയ സംഭവം: സൂത്രധാരന് പിടിയില് ആലുവ അതിഥിത്തൊഴിലാളികളെ കേരളത്തില്എത്തിക്കുന്നതിന്റെ മറവില്കഞ്ചാവ് കടത്തിയ കേസിലെ സൂത്രധാരന് എക്സൈസിന്റെ പിടിയിലായി. ആലുവ ചൂര്ണിക്കര കുന്നത്തേരി ബംഗ്ലാപറമ്ബില്വീട്ടില്സലാമാണ് പിടിയിലായത്. പശ്ചിമബംഗാളില്നിന്ന് അമ്ബതോളം തൊഴിലാളികളെ കൊണ്ടുവന്ന ടൂറിസ്റ്റ് ബസില്150 കിലോ കഞ്ചാവ് കടത്തിയ കേസിലാണ് അറസ്റ്റ്. കഴിഞ്ഞ 12ന് സേലംകന്യാകുമാരി ദേശീയപാതയില്പാലക്കാട് കണ്ണാടി പാലന ആശുപത്രിക്കു സമീപമാണ് കഞ്ചാവ് പിടിച്ചെടുത്തത്. എഴുപതു പാക്കറ്റുകളിലായി ഒളിപ്പിച്ചുകടത്തുകയായിരുന്ന കഞ്ചാവ് ആഡംബര കാറിലേക്ക് മാറ്റാന് ശ്രമിക്കവെ ആലുവ സ്വദേശികളായ സഞ്ജയ്, നിതീഷ് കുമാര്, ഫാരിസ് മാഹിന്, അജീഷ്, സുരേന്ദ്രന്എന്നിവരെ എക്സൈസ് പിടികൂടുകയായിരുന്നു. സ്റ്റേറ്റ് എക്സൈസ് എന്ഫോഴ്സ്മെന്റ് സ്ക്വാഡ് അംഗങ്ങള് സലാമിനായി തെരച്ചില് നടത്തുന്നതിനിടെ ഇയാള് ആലുവ എക്സൈസ് സര്ക്കിള് ഇന്സ്പെക്ടര്ക്കുമുന്നില് കീഴടങ്ങുകയായിരുന്നു. സലാമിനെ പാലക്കാട് അസിസ്റ്റന്റ് എക്സൈസ് കമീഷണര്ക്ക് കൈമാറി.